Diari Oficial de la Generalitat Valenciana


Sumari del DOGV 4758, del 21-05-2004 (2004/4552)

Rotlle d'apel·lació número 853/2003. Cèdula de notificació.
-----------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4552


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 853/2003. Cèdula de notificació. [2004/Q4552]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 853/2003, que prové del juí de menor quantia número 267/1999, del Jutjat de Primera Instància de València número 6, s'ha acordat notificar, a l'apel·lat que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Sentència número 182/2004
  
València, 7 d'abril de 2004
  
Magistrades:
  
- Rosa María Andrés Cuenca
  
- María Antonia Gaitón Redondo
  
- Purificación Martorell Zulueta
  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist el present rotlle d'apel·lació número 853/2003, que prové de les actuacions de juí de menor quantia número 267/1999, promogudes davant el Jutjat de Primera Instància de València número 6, entre les parts; d'una, com a demandat apel·lant, la companyia Inmobiliaria Guadalmedina, SA, i Vicente Aubán Ariño, i de l'altra, com a apel·lats, la comunitat de propietaris del garatge i immoble del carrer dels Sants Just i Pastor, número 146, de València, i la comunitat de propietaris de l'immoble situat al carrer de les Fustes, número 55, de València; i Joaquín Nácher Gruch, sobre acció de responsabilitat decennal, en virtut del recurs d'apel·lació interposat per la companyia Inmobiliaria Guadalmedina, SA, i Vicente Aubán Ariño.
  
Decisió
  
Primer
  
Estimem parcialment els recursos d'apel·lació deduïts per la representació de Vicente Aubán Ariño i per la representació d'Inmobiliaria Guadalmedina, SA, contra la sentència de 2 de setembre de 2003, que revoquem parcialment.
  
Segon
  
Determinem que la individualització de les respectives responsabilitats s'ha de fixar de la manera següent:
  
a) Pel que fa a les humitats i l'entrada d'aigua al garatge de l'edifici del número 146 del carrer dels Sants Just i Pastor, la responsabilitat s'atribuïx exclusivament al demandat Joaquín Nácher Grech.
  
b) Pel que fa a la transmissió de soroll de la sala de maquinària de l'ascensor a l'habitatge 12, tipus L, de la planta àtic al carrer de les Fustes, número 5, han de respondre solidàriament Joaquín Nácher Grech i Vicente Aubán Ariño.
  
c) Pel que fa a les filtracions d'aigua i humitat a través de les façanes, les clivelles als barandats, el marc de finestra curt, el paviment de la galeria de cuina sense pendent cap al punt de desguàs exterior i l'entrada de pols per la caixa de la persiana, ha de respondre exclusivament l'entitat demandada Inmobiliaria Guadalmedina, SA.
  
d) Pel que fa a l'assenyalament de juntes del paviment han de respondre solidàriament tots els demandats.
  
Tercer
  
L'estimació parcial de la demanda en primera instància determina en matèria de costes processals pel que fa a les causades per l'actora i els codemandats Inmobiliaria Gualdemedina, SA, i Vicente Aubán Ariño que cada una de les parts suporte les causades a la seua instància i les comunes a mitges.
  
Quart
  
Confirmem la sentència d'instància en tots els altres pronunciaments que s'hi contenen.
  
Cinqué
  
Pel que fa a les costes de l'apel·lació, cada part suportarà les causades a la seua instància i les comunes a mitges.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense que s'haja impugnat, quedarà ferma, sense necessitat d'una ulterior declaració; i es procedirà a retornar les actuacions originals, juntament amb un certificat literal de la present resolució i l'ofici oportú, al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació al demandat apel·lat, Joaquín Nácher Grech, i es publique en el Diari Oficial de la Generalitat Valenciana, lliure i expedisc el present edicte.